Malá Parížanka
Len škoda tej cigarety.
Ešte niekto iný okrem mňa vidí na fotke mladučkú Natalie Portman? Pred osemnástimi rokmi ale ešte neboli iphone-y, takže to nemôže byť ona. Tento jej malý klon, čo si práve robí selfie (po slovensky svojku a toto je prvý a posledný raz, čo som to slovo použila), je šestnásťročná Deppovic dcérenka Lily-Rose.
Momentálne v Paríži nakrúca spolu s Natalie film Planetarium a je viac ako jasné, že budú obe hrať rovnakú postavu, len v mladšej a staršej verzii. Mala by to byť nejaká vojnová dráma a keďže Natalie je skvelá herečka, mohlo by to dopadnúť dobre. Pre Lily-Rose je to jej filmová premiéra, takže ktovie, či sa jej podarí vedľa tak skúsenej a charizmatickej herečky zažiariť. Obavy má aj jej ocko Johnny, ako sa vyjadril pre Gala magazín, ale z toho, ako rýchlo začala kariéra jeho dcéry rásť. Nie je si istý, či na to ešte nie je primladá, predsa len, v šestnástich robiť kampaň pre Chanel a potom točiť film s herečkou Natalienho formátu nie je sranda. Ale s génmi, ktoré po oboch svojich slávnych rodičoch podedila, je na to zjavne predurčená. Aj sám to asi chápe: "Je to jej vášeň a baví sa pri tom." A to je základ pre čokoľvek, čo človek robí.
Tu vyzerá na 12
Fakt škoda tej cigy
A tu máme Natalie
Žeby sa mladá po Natalie opičila?
Slušná podoba, že?
Obe sú krásne
Mladá pre Chanel